b'\n_START_ARTICLE_\nPalmestranden\n_START_PARAGRAPH_\nPalmestranden er en badestrand i Frederikshavn ved \xc3\x85lb\xc3\xa6k Bugt. Stranden er omkring 25 m bred og 500 m lang. Nord for stranden ligger en b\xc3\xa5dehavn. Stranden er kendt for sine karakteristiske palmer, der i sommerm\xc3\xa5nederne gror i sandet. Der er ca. 90 italienske h\xc3\xb8rpalmer langs stranden. Stranden, der opfattes som b\xc3\xb8rnevenlig, byder p\xc3\xa5 strandparasoller, otte beachvolleybaner, grill og kiosk. Badestranden, der har det bl\xc3\xa5 flag, er i h\xc3\xb8js\xc3\xa6sonen bemandet med livreddere fra TrygFonden Kystlivredning.'